Viborger Samler, 1843-05-02
Udenlandske Efterretninger. Storbritannien og Jrland. Den afdøde Hertug af Susser havde i sin Ungdom nydt en lærd Opdragelse og iblandt andre Universiteter ogsaa besøgt Universitetet i Gottingen. Ved sin første Formæling med Lord Dun mores Datter, den skjønne og indtagende Lady Augusta Murray, havde han forglemt den gamle Forordning angaaende de kgl. Familiemedlemmers Formæling ligesom og det strenge Regiment, som hans Fader, Georg den Tredie førte over disse, og neppe var hans Forbindelse bleven bekjendt, førend Regjeringen lod sig det være magtpaaliggende at bringe Sagen for de geistlige Tribunaler, der annullerede Giftermaalet. Jkkedesmindre vedblev Hertugen at paastaae, at det var gyldigt og erklærede Lady Augusta for sin retmæssige Gemalinde, ligesom og de med hende avlede Børn for sine ægte Descendenter. J Overhuset forsvarede han For's og Sheridans Grundsætninger, og Parlementsreformen, Afskaffelsen af Lovene imod Catholikerne, Formindskelsen af Statsudgifterne, saavelsom de nye Handelsprinciper fandt i ham en varm Forfegter. Hans Sprog var flydende; hans Kundskaber om de offentlige Anliggender grundige, grundigere end hans Brødres dog udmærkede han sig meest ved sine utrættelige Bestræbelser for at forædle Menneskeheden og udbrede Sandhed og nyttige Kundskaber. Den Varme, hvormed han deels offentlig deels i Stilhed antog sig den lidende Menneskehed, vil ikke let geraade i Forglemmelse. J Aaret 1816 udnævntes han til Præsident for de skjønne Kunsters Samfund og senere til Præsident for det kgl. Academie, ogsaa paa disse Poster vidste han at gjøre sin Veltalenhed gieldende med Hensyn til Kunstnernes Opmuntring og til Kunstsandsens Vækkelse. J den samøse Proces imod Dronning Caroline tog han Parti imod hendes Gemal, Georg den Fjerde. Man har ved flere Anledninger bemærket, at Hertugen havde en særdeles Jndflydelse hos den nuværende Dronning, hvilken Jndflydelse ei alene maa tilskrives den Understøttelse, som han ydede hendes første Ministerium, men ogsaa den Omstændighed, at Hertugen af Kent, kort førend sin Død, havde anbefalet sin Gemalinde at raadføre sig i alle vigtige Anliggender med Hertugen af Susser. Sidstnævntes Død føles ikke alene dybt af den kgl. Familie, men ogsaa at Folket og af alle Partier. Hertugen efterlader sig et kostbart Bibliothek, til hvis Skatte iblandt Andet hører en næsten fuldstændig Samling af Bibler i alle Sprog og Udgaver. Den Afdøde var ogsaa vel bevandret i Theologien, og underholdt sig ofte med Geistlige om denne Videnskab. - At han i sin Tid havde viist Mod til at overtræde Forordningernes strenge Bestemmelse om ægteskabelige Forbindelser, regnes ham til Ære endog af hans politiske Modstandere. Hensons Flyvemaskine tiltrækker sig Publicums Opmærksomhed; dog synes det som om det første Forsøg ifølge hans egen Beretning - er løbet ulykkeligt af. Han fløi nemlig fra en Høi af 350 Fods Høide, svingede sig endnu 625 Fod høiere i Veiret, og havde allerede tilbagelagt et betydeligt Stykke Vei i Luften, da Noget i Maskineriet kom i Uorden, hvorved Vingerne standsedes. Maskinen tabte nu Ligevægten og Henson Bevidstheden. Denne erholdt han først, da han, liggende i en Seng, kom til sig selv. Han befandt sig meget ilde. En Damp skibscapitain havde han at takke for sin Frelse; Maskinen, er gaaet fløiteen. Jkkedestomindre har han ifinde at anstille et nyt Forsøg, Ved det sidste fra Lissabon ankomne Dampskib har man nu erholdt Vished om at 43 Personer ere omkomne med det forulykkede Dampskib "Solway." 101 bleve reddede.